ລັດຖະມົນຕີຍຸດຕິທຳ ສຫລ ຢ້ຽມຢາມ ຄອບຄົວ ຂອງທ້າວເກຣ ທີ່ເສຍຊີວິດ ຍ້ອນຕຳຫລວດ
ທ່ານ​ນາງ Loretta Lynch ຍັງ​ໄດ້​​ໄປ​ພົບ​ ກັບ​ເຈົ້າ​ໜ້າ​ທີ່​ເມືອງ ​ແລະ ສະມາຊິກ​ລັດຖະສະພາ​ ສຫລ ຈາກ​ເຂດ​ເມືອງ ບອລຕີມໍ ​ແລະ ​ລັດ ແມຣີແລນ ນຳ.
ລັດຖະມົນຕີກະຊວງຍຸດຕິທຳຄົນໃໝ່ຂອງສະຫະລັດ ທ່ານນາງ Loretta Lynch ໄດ້ພົບປະ ໃນວັນອັງຄານວານນີ້ ກັບຄອບຄົວ ຂອງທ້າວ Freddie Gray ຊາຍອາເມຣິກັນຜິວດຳ ທີ່ເສຍຊີວິດ ໃນລະຫວ່າງ ທີ່ຖືກຕຳຫຼວດຄວບຄຸມຕົວໄວ້ ໃນນະຄອນ Baltimore ທາງພາກຕາເວັນອອກຂອງສະຫະລັດ ການຕາຍຂອງ ທ້າວ Gray ໄດ້ກໍ່ໃຫ້ເກີດຄວາມວຸ້ນວາຍກໍ່ການ ຈະລາຈົນຂື້ນ ເປັນເວລາໜຶ່ງມື້ ໃນຄຸ້ມໜຶ່ງຂອງຊາວຜິວດຳ ທີ່ ທຸກຍາກຂອງເມືອງ ພວກປະທ້ວງໄດ້ຈູດຫ້າງຮ້ານ ແລະລົດລາ ເພື່ອປະທ້ວງຕໍ່ຄວາມຮຸນແຮງຂອງຕຳຫຼວດ ແລະ ການຂາດໂອກາດວຽກເຮັດງານທຳ ທ່ານນາງ Lynch ໄດ້ກ່າວວ່າ ກະຊວງຍຸດຕິທຳຂອງທ່ານນາງຈະ ທ່ານ William Murphy ທະນາຍຄວາມຂອງຄອບຄົວທ້າວ Gray ກ່າວວ່າ ທ່ານນາງ Lynch ໄດ້ສະແດງຄວາມເສົ້າສະຫຼົດໃຈຕໍ່ການຕາຍ ຂອງທ້າວ Freddie Gray ເຊິ່ງ ທ່ານນາງເວົ້າວ່າ ທ່ານລັດຖະມົນຕີ ຍັງໄດ້ໄປພົບກັບເຈົ້າໜ້າທີ່ເມືອງ ແລະ ສະມາຊິກລັດຖະສະພາ ສະຫະລັດ ຈາກເຂດເມືອງ Baltimore ແລະ ລັດ Marryland ນຳ ນອກນີ້ ທ່ານນາງ Lynch ຍັງໄດ້ພົບກັບທ່ານ Anthony Batts ຫົວໜ້າຕຳຫຼວດເມືອງ Baltimore ແລະ ເຈົ້າໜ້າທີ່ຕຳຫລວດຄົນ ອື່ນໆອີກ ທ່ານນາງບອກພວກເຂົາເຈົ້າວ່າ ຕຳຫຼວດມັກຈະດີ້ນຮົນຕໍ່ສູ້ ກັບວຽກງານທີ່ຫຍຸ້ງຍາກຢູ່ເລື້ອຍໆ ແຕ່ວ່າ ເວລານີ້ ກໍກຳລັງ ປ່ອຍໃຫ້ຜູ້ປະທ້ວງພາກັນເດີນຂະບວນ ຢ່າງສະຫງົບສຸກ ແລະ ຊ່ວຍເຫຼືອຜູ້ຢູ່ອາໄສ ທຳ ຄວາມສະອາດ ແລະ ກໍ່ສ້າງເມືອງຄືນ ທ້າວ Freddie Gray ເສຍຊີວິດຍ້້ອນໄດ້ຮັບບາດເຈັບທີ່ກະດູກສັນຫຼັງ ຫຼັງຈາກ ອັນທີ່ ຫ້ອງການໄອຍະການຂອງລັດເວົ້າວ່າ ເປັນການຈັບກຸມ ທີ່ບໍ່ເປັນທຳ ຫ້ອງການໄອຍະການ ຂອງລັດໄດ້ລົງຄວາມເຫັນວ່າ ການຕາຍຂອງທ້າວ Gray ເປັນການ ຄາດຕະກຳ ສົ່ງຜົນໃຫ້ຕຳຫຼວດ 6 ຄົນ ໃນນັ້ນມີຄົນຜິວດຳ 3 ຄົນ ຖືກຕັ້ງຂໍ້ຫາວ່າ ມີສ່ວນ ເຮັດໃຫ້ລາວເສຍຊີວິດ